Gada pieturzīmes. 2008.gads
Lai prognozētu, kāds gaidāms jaunais gads, vērts apjaust – uz kāda sliekšņa stāvam. Lūk, neliels atskats uz aizvadītā gada notikumiem.
Budžets uz diētas. Apstiprinātais nākamā gada valsts budžets liecina - veselības aprūpes nodrošināšanai plānots tērēt par 555 tūkstošiem latu mazāk nekā šogad, proti, 503 miljonus latu. Pietrūks naudas mediķu algām, veselības veicināšanai, ārstniecības iestāžu norēķiniem par ikdienas komunālajiem tēriņiem... Pacientiem liesais budžets nozīmē to, ka pie ģimenes ārsta 50 santīmu vietā būs jāšķiras no lata vai vairāk; arī par stacionāra gultas dienu būs jāmaksā vairāk. Prognozes? Ja Sabiedrības veselības aģentūras 2008. gadā publiskotā aptauja vēstīja, ka pēdējo 12 mēnešu laikā pie ārsta nav vērsies katrs ceturtais aptaujātais, šie skaitļi nākamgad augs glītā progresijā... Kā slimnīcām izpildīt veselības ministra apkārtrakstā pausto ieteikumu - par 15 procentiem samazināt pacientu skaitu?
Bezgalīgais stāsts. Jau vairāku gadu garumā dažādu veselības ministru vadībā tiek režisēts stāsts par aploksnēm. Lai arī šogad bija pat noteikts termiņš - aprīlis -, kad šim stāstam jāpieliek happy end, izrādās, tam nav gala. Ņemot vērā, ka politikas lēmēji spītīgi turas pretī aplokšņu saknei - par darbu ir jāsaņem pienācīga samaksa -, bezgalīgajam stāstam paredzams turpinājums vairākos cēlienos. Ar uzdevumu - aizej tur, nezin kur, atnes to, nezin ko.
Baltās PR. Šogad apgriezienus uzņēmušas baltās PR akcijas: Gada balva medicīnā, Meklējam sirdsmāsiņu. Lai amortizētu nelabvēlīgo finansiālo fonu, iespējams, šādas akcijas kļūs tikai populārākas.
Iluzorās revolūcijas. Mediķu brīdinājuma un īstais streiks šogad atgādināja vairāk formālu viļņošanos, nepamodinot profesionāļu sirdsbalsi. Vai to varētu izdarīt ģimenes ārsti, neslēdzot līgumu ar VOAVA un kļūstot par privātārstiem? Grūti noticēt, ka valsts to pieļaus un neatradīs vismaz kādus solījumus - apmēram tā, kā notika pagājušā gadā.
Medicīnas laimes hormons. Un tomēr, lūkojoties no subjektīva indivīda pozīcijām, iespējams, gads nemaz nav bijis tik slikts. Šāda pārliecība radās, veidojot vairākus šā mēneša rakstus. Grūti sacīt, vai gandarījums, kāds rodas, strādājot medicīnā, izstrādā laimes hormonu, bet kaut kas tur ir. Ir lietas, ko nevar izmērīt naudā... Un, šķiet, medicīnā to ir vairāk nekā citās jomās.
Saistītie raksti
-
Gada 8 760 stundas nav tikai fizikas vienība, tās ir ļoti personiskas. Tām pieder mūsu prieks un noskumšana, mūsu vieglprātība un prātīgums, mūsu karjeras lēcieni, stāsti, baumas un sarunas, mūsu apņemšanās, uzdrīkstēšanās un aizstāvēšanās. Kāds bijis 2007. gads? Lasīt visu
-
Gads apmetis kūleni. Lūk, daži vērojumi: punkti uz i un treknas domu zīmes. Gada spožums un posts. Sarkanās lentītes par Eiropas naudu renovētajās slimnīcu nodaļās grieztas ar neredzētu sparu! Prieks, protams, par jaunu, skaistu fasādi, tomēr nepamet doma, ka karalis, kā tai Andersena pasakā, joprojām nav ticis pie silta mētelīša. Jādomā, ka resursi vai pacietība vēl nav izsmelta, jo varam sekot politikas veidotāju plānam: lēnāk pār tiltu, draugi! Lasīt visu
-
VITA ZAČESTA, latviešu gienkoloģe dzīvo Bellizonozā. Statistika Tičīno kantonā nav mazāk dramatiska kā Itālijā. Viņa stāsta, ka arī ārpus slimnīcas, piemēram, dodoties uz veikalu, uzliek masku. Un tā dara lielākā daļa sabiedrības. Lasīt visu
-
ANITA DRESMANE, latviešu ginekoloģe dzīvoTronheimā, strādā Aleris, kas ir viens no lielākajiem privātās medicīnas pakalpojumu sniedzējiem Norvēģijā ar klīnikām arī Zviedrijā un Dānijā. Viņa saka: ja sākumā norvēģi uz zviedru taktiku skatījās ar milzu skepsi un nosodījumu, tad tagad izskan viedoklis - iespējams, zviedri rīkojušies pareizi. Lasīt visu
-
Rīgas Austrumu klīniskās universitātes slimnīcas Anestezioloģijas un neatliekamās medicīnas galvenais speciālists, anesteziologs reanimatologs, Dr. med. VIESTURS LIGUTS ar intensīvo terapiju un klīnisko toksikoloģiju saistīts jau vairāk nekā 46 gadus. Tai veltījis arī "Toksikoloģijas rokasgrāmatu", ko sarakstījis kopā ar kolēģi toksikologu Robertu Stašinski. Lasīt visu